# Zápisnica

# zo zasadnutia Obecného zastupiteľstva v Abraháme, ktoré sa uskutočnilo

#  dňa 15.januára 2015 na Obecnom úrade v Abraháme

**Prítomní:** podľa prezenčnej listiny 7 poslancov

 Mgr. Mária Tomovičová, kontrolórka,

 Občania obce Abrahám

 **Program:** podľa pozvánky

 **Zapisovateľ**: Milan Janík

 **Overovatelia**: Ing. Jana Takáčová, Marian Vrbovský

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva,** privítal všetkých prítomných a oznámil, že na zasadnutí je prítomných 7 poslancov a  zasadnutie je uznášaniaschopné.
* Starosta predložil program zasadnutia, ktorý navrhol pozmeniť tak, že najskôr sa pre jedná bod 6 a potom bod 5.
* Ing. Jana Takáčová navrhla doplniť za bodom 4, návrh na doplnenie zmien rokovacieho poriadku obecného zastupiteľstva v Abraháme.

1. **Starosta určil vyššie uvedeného zapisovateľa a overovateľov zápisnice**.
2. **Návrhová komisia bola schválená v zložení:**

 Peter Čambál, Mgr.Jana Hanuliaková, Ing.Lukáš Kopáčik.

1. **Kontrola plnenia uznesení z predchádzajúceho zasadnutia.**

 Uznesenie z predchádzajúceho zasadnutia ukladá predsedom komisií predložiť na najbližšie zasadnutie OZ návrhy na voľbu členov komisií. Uznesenie bolo splnené, o plnení budú poslanci informovať v samostatnom bode programu.

1. **Návrh na zmeny v rokovacom poriadku predložila Ing. Jana Takáčová**
* **V článku 6 – zvolávanie zasadnutí obecného zastupiteľstva**

BOD 2. Zmeniť na : Riadne rokovanie obecného zastupiteľstva sa uskutočňuje

 1 x mesačne v termíne a čase na ktorom sa poslanci vopred dohodnú .

BOD 3. Doplniť o text ak sa na termíne dohodnú poslanci na predchádzajúcom zasadnutí.

* **V článku 12-** **Organizačne - technické zabezpečenie rokovaní obecného zastupiteľstva**

BOD 1 vložiť text : .... za prijaté uznesenia a stručne a výstižne dokumentuje priebeh zasadnutia. Do zápisnice sa zadokumentujú všetky návrhy o ktorých sa na zasadnutí hlasovalo a písomne predložené návrhy a interpelácie o zadokumentovanie ktorých predkladateľ požiada. Zápisnica z rokovania obecného zastupiteľstva obsahuje prehľad o hlasovaní poslancov k predkladaným návrhom .

Zápisnicu do 5 dní od konania zasadnutia zapisovateľ predloží overovateľom záznamu, ktorí do 5 dní od doručenia môžu k jej zneniu vzniesť svoje pripomienky.

Po tomto termíne sa vyhotoví definitívne znenie zápisnice.

Zápisnica a pripomienky sa predkladajú elektronickou poštou.

Znenie poslednej vety nahradiť textom : Zápisnica sa musí vyhotoviť do 10 dní od zasadnutia obecného zastupiteľstva .

**K tomuto bodu pripojil návrhy poslanec Marian Vrbovský**

* **V článku 9** - k zverejneniu uznesenia obecného zastupiteľstva zameniť text **v miestnom rozhlase** za text **na webovej stránke obce**
* **V článku 4 bod 2** , opraviť text nasledovne ....... pracovná komisia najneskôr **1 deň** pred zasadnutím obecného zastupiteľstva.......
1. **Informácia o zriadení MAS 11 plus a potreby spracovania**

**nového PHSR obce a jeho prínosu pre obec.**

1. **Interpelácie občanov, organizácií a poslancov.**
* Bc. Tomáš Hanuliak žiadal vytvoriť odkaz-link na obecnej webovej stránke obec Abrahám. Poslanci s vytvorením linku nesúhlasili.
* Starosta navrhol, zverejniť kontakty na poslancov na Obecnej stránke v záložke POSLANCI OZ. Na základe písomného súhlasu poslancov OZ budú zverejnené ich kontakty.

* Pani Zuzana Gašparová podala sťažnosť za škodu ktorú jej spôsobili prívalové dažde upchaním odtokového potrubia na verejnom priestranstve. OZ súhlasilo s technickými úpravami na zbernom potrubí do konca februára.
* Pán Pavol Parák si dal žiadosť na vybudovanie vstupného oplotenia pred domom na obecnom pozemku. OZ neschvaľuje vybudovanie oplotenia navrhuje odpredaj obecného pozemku vo výmere 72 m2, podľa VZN cena za 1m2 -3,50 eur
* Pani Eva Kollárová si podala žiadosť na umožnenie pasenia koní na obecnom priestranstve pri kultúrnom dome.
* Žiadosť o bezodplatný prevod stoličiek a stolov z kultúrneho domu predložili organizácie: Jatelinka, MO Matice slovenskej a Futbalový klub Abrahám Hoste
* Starosta navrhuje odpredaj zvyšných stoličiek a stolov obyvateľom obce základe písomných žiadostí predložených na obecný úrad. Cena: stolička : 2 eura, stôl :5 eur, za jeden kus. Ak bude viacej žiadostí ako stoličiek, o predaji sa bude losovať na najbližšom OZ.
* MŠ v Abraháme žiadala o odhŕňanie snehu na chodníku pred MŠ ráno o 6,30 hod a odstránenie kolaudačných závad na soc. zariadení.

OZ odporúča poveriť odhŕňaním snehu zamestnanca MŠ a za to mu bude zaplatená 1 hod.

Kolaudačné závady musí odstrániť firma Čambál určením termínu do 29.01.2015

* Bola prerokovaná žiadosť pána Zdenka Borgoša o predaj obecného pozemku, nakoľko neboli doložené žiadne podklady žiadosť sa odkladá na ďalšie zastupiteľstvo.
* Bola predložená žiadosť na zriadenie golfového ihriska. Obec nedisponuje takým pozemkom ktorý by bol vhodný na zriadenie golfového ihriska preto sa žiadosťou sa OZ nezaoberalo.
* Pán Andrej Ležovič sa sťažoval na dieru v chodníku po telefónnom stĺpe, na nízko uloženú značku pri poštovom úrade a zle osvetlený chodník pred kostolom. Starosta uvedené sťažnosti preskúma a následne nedostatky odstráni.
* Ing. Lukáš Kopáčik upozornil na vadné zadné dvere na kultúrnom dome. OZ navrhuje montáž nových dverí.
* Petra Klasta ako overovateľ zápisnice zo zastupiteľstva konaného dňa 15. decembra 2014 vzniesla nasledovné pripomienky
1. Zápisnica zo zasadnutia bola zverejnená pred podpisom overovateľmi záznamu, upozornila na nepresnosti v zázname a neobjektívne zapísané komentáre k prejednávanej problematike od poslancov a starostu. Z tohto dôvodu zápisnicu odmietla podpísať.
2. Upozornila, že nie je vhodné, aby zapisovateľom na zasadnutí obecného zastupiteľstva bol poslanec alebo kontrolórka obce. Navrhla, aby za zapisovateľa starosta poveril pracovníčku obecného úradu.

Poslanci skonštatovali, že zápisnicu je potrebné zosúladiť z priebehom zasadnutia. Petra Klasta do 5 dní písomne predloží návrhy na opravu znenia zápisnice na obecný úrad. Po zapracovaní objektívnych pripomienok bude opravená zápisnica predložená k podpisu overovateľom záznamu a následne bude zverejnená.

* Ing. Jana Takáčová k tomu dodala: pokiaľ poslanec zistí závažné nedostatky ohľadne zverejnenia a obsahu zápisnice, okamžite by mal  iniciovať jej stiahnutie z webovej stránky na obecnom úrade a požadovať nápravu, je to jeho povinnosťou..
* Marian Vrbovský upozornil na zvolenia poslanca, ktorý bude v prípade potreby viesť obecné zastupiteľstvo. Poslanci sa na tomto bode nedohodli, z dôvodu pochybnosti o nutnosti tohto kroku. Po preverení tejto povinnosti bude tento bod zaradení na rokovanie obecného zastupiteľstva
1. **Doplnenie a schválenie členov jednotlivých komisií pri OZ**

**Predsedovia komisií predniesli nasledovné návrhy na zloženie komisií**

* **Komisia pre životné prostredie: predseda Marian Vrbovský**

 Členovia: Mgr. Tibor Ležovič, Viktória Tarrová, Peter Horník, Milan Královič ,

* **Komisia športová : predseda Ing. Lukáš Kopáčik**

Členovia: Peter Šido, Miroslav Belko, Mgr. Marian Sliacky

* **Komisia pre verejný poriadok a bezpečnosť : predseda Petra Klasta**

 Členovia: Juraj Klasta , Bc.Tomáš Hanuliak

* **Komisia pre voľno časové aktivity detí a mládeže : predseda Mgr. Jana Hanuliaková**

 Členovia: Katarína Sisková, Katarína Kolárová, Erika Belková, Miroslava Sukupčáková, Zuzana Juchová

* **Komisia kultúrna : predseda Peter Čambál**

Členovia: Mgr. Anna Gécová, Oľga Matloňová, Zdenka Sisková

* **Komisia finančná a správa obecného majetku : predseda Ing. Jana Takáčová**

Členovia : Zita Hričová, Milan Janík, Mgr. Tibor Ležovič

 Na nasledujúcom zasadnutí zastupiteľstva je potrebné predložiť plán činnosti komisií a finančné zabezpečenie činnosti.

1. **Určenie priorít na rok 2015, základná informácia k rozpočtu obce a jeho budúcej úprave**

Starosta informoval poslancov OZ o investíciách , na ktoré by bolo možné požiadať financovanie z fondov

* Riešenie kanalizácie
* MŠ –nadstavba, prístavba alebo telocvičňa
* Regenerácie sídiel – rekonštrukcia nového námestia pred kostolom, družstevná ulica
* Zberný dvor
1. **Rôzne**

 *Počas prejednávania bodu 10 rôzne sa ospravedlnila a odišla zo zasadnutia poslankyňa Petra Klasta., ďalej rokovalo*

 *6 poslancov*

* MŠ predložila návrh na rozpočet MŠ a ŠJ na rok 2015.
* Informácia o výrube drevín a krovitých porastov od Povodia Váhu, táto sa predložila na pripomienkovanie komisii pre životné prostredie.
* Mgr. Mária Tomovičová predložila návrh plánu kontrolnej činnosti na I. polrok 2015
* návrh na zvolanie pracovného zasadnutia obecného zastupiteľstva k úprave rozpočtu obce na rok 2015. na deň 28.januára 2015 o 17.30 h, poslanci si pripravia návrhy na investičné akcie na rok 2015
* Peter Čambál informoval, že z dôvodu referenda a obsadenosti ďalších termínov sa fašiangová sobota tento neuskutoční. Poslanci k uvedenému nemali pripomienky a iný termín nenavrhli.
* Starosta predložil oznámenie p. Anny Klementovej o ukončení funkcie kronikárky.

OZ poverilo starostu ,aby dal na žiadosť odpoveď v znení, že OZ žiadosť berie na vedomie a zároveň je potrebné požiadať p. Klementovú, aby predložila na schválenie zápis za rok 2014, za čo jej bude vyplatená náležitá odmena. Zároveň je potrebné vedením kroniky od 01.01.2015 poveriť nového kronikára obce.

 Starosta na záver poďakoval poslancom za aktívny prístup k riešeniu úloh a zasadnutie obecného zastupiteľstva ukončil.

**Uznesenie**

zo zasadnutia Obecného zastupiteľstva v Abraháme dňa 15.01.2015

**A.**

**Obecné zastupiteľstvo berie na vedomie**

Informácie starostu uvedené v bode 6, 9, 10

**B.**

**Obecné zastupiteľstvo schvaľuje**

1. Program zasadnutia obecného zastupiteľstva, vrátane zmien a doplnkov
2. Návrhovú komisiu v zložení: Peter Čambál , Mgr. Jana Hanuliaková, Ing. Lukáš Kopáčik
3. Zmeny v rokovacom poriadku
4. Uviesť kontaktné adresy za jednotlivé mená poslancov s ich  písomným súhlasom na webovej stránke obce.
5. Odpredaj obecného pozemku pánovi Pavlovi Parákovi na výstavbu oplotenia pred rod. domom.
6. Žiadosť o bezodplatný prevod stoličiek a stolov na organizácie : Jatelinka, MS, FK
7. Odpredaj zvyšných stoličiek a stolov občanom na základe predloženého návrhu.
8. Doplnenie členov jednotlivých komisií podľa predložených návrhov
9. Návrh plánu kontrolnej činnosti hlavnej kontrolórky obce na I. polrok 2015

**C.**

**Obecné zastupiteľstvo nesúhlasí**

1. Vytvoriť link na webovej stránke obce Abrahám pre Mgr. Janu Hanuliakovú
2. S pasením koní na pozemku za kultúrnym domom

**D.**

**Obecné zastupiteľstvo ukladá**

1. Predložiť plán činnosti jednotlivých komisií na budúcom zastupiteľstve

 **Príloha záznamu : hlasovanie poslancov na zasadnutí obecného zastupiteľstva**

Zapísal: Milan Janík

Overovatelia zápisnice: Ing. Jana Takáčová ............................................

Marian Vrbovský ..........................................

 **Ing. Igor Németh, starosta obce Abrahám**

Hlasovanie poslancov na obecnom zastupiteľstva dňa 15.1.2015

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Návrh, uznesenie** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** |  |
| Mgr. Jana Hanuliaková | **z** | **z** | **z** | **z** | **z** | **z** | **z** | **0** | **z** | **z** | **z** | **z** | **z** | **z** | **z** | **z** | **z** | **z** |  |
| Milan Janík | **z** | **z** | **z** | **z** | **p** | **z** | **z** | **p** | **z** | **z** | **z** | **z** | **z** | **z** | **z** | **z** | **z** | **z** |  |
| Peter Čambál | **z** | **z** | **z** | **z** | **p** | **z** | **z** | **p** | **z** | **z** | **z** | **z** | **z** | **z** | **z** | **z** | **z** | **z** |  |
| Ing. Lukáš Kopáčik | **z** | **z** | **z** | **z** | **p** | **z** | **z** | **p** | **z** | **z** | **z** | **z** | **z** | **z** | **z** | **z** | **z** | **z** |  |
| Petra Klasta | **z** | **z** | **z** | **z** | **z** | **z** | **z** | **p** | **z** | **z** | **z** | **z** | **z** | **z** | **z** | **z** | **-** | **-** |  |
| Ing. Jana Takáčová | **z** | **z** | **z** | **z** | **p** | **z** | **z** | **p** | **z** | **z** | **z** | **z** | **z** | **z** | **z** | **z** |  **z** | **z** |  |
| Marián Vrbovský | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** | **z** |  |
| Spolu | Za | **7** | **7** | **7** | **7** | **3** | **7** | **7** | **1** | **7** | **7** | **7** | **7** | **7** | **7** | **7** | **7** | **6** | **6** |  |
| Proti | **0** | **0** | **0** | **0** | **4** | **0** | **0** | **5** | **0** | **0** | **0** | **0** | **0** | **0** | **0** | **0** | **0** | **0** |  |
| Zdržal sa | **0** | **0** | **0** | **0** | **0** | **0** | **0** | **1** | **0** | **0** | **0** | **0** | **0** | **0** | **0** | **0** | **0** | **0** |  |

|  |  |
| --- | --- |
| číslo | Obsah hlasovania |
| 1 | Zmena poradia programu v bodoch návrh Ing. Igora Németha |
| 2 | Doplnenie programu – Návrh Ing. Takáčovej |
| 3 | Návrh na členov návrhovej komisie |
| 4 | Návrhy na zmeny v rokovacom poriadku |
| 5 | Žiadosť a vytvorenie odkazu -linku na obecnej webovej stránke obec Abrahám |
| 6 | Návrh starostu na zverejnenie kontaktných údajov na stránke obce |
| 7 | Odpoveď na žiadosť Pavla Paráka spolu  návrhom na odpredaj obecného pozemku |
| 8 | Žiadosť pani Evy Kollárovej |
| 9 | Bezodplatný prevod stoličiek obecným organizáciám podľa žiadostí |
| 10 | Predaj stolov a stoličiek podľa návrhu starostu |
| 11 | Komisia pre životné prostredie |
| 12 | Komisia športová |
| 13 | Komisia pre verejný poriadok a bezpečnosť |
| 14 | Komisia pre voľno časové aktivity detí a mládeže : predseda Mgr. Jana Hanuliaková |
| 15 | Komisia kultúrna |
| 16 | Komisia finančná a správa obecného majetku |
| 17 | Návrh plánu kontrolnej činnosti hlavnej kontrolórky obce na I. polrok 2015 |
| 18 | Uznesenie |

Zapísal: Milan Janík